Vila Ghazara

Vila Ghazara ialah sebuah siri drama televisyen Malaysia 2018 arahan Feroz Kader, dibintangi oleh Shukri Yahaya, Azira Shafinaz, Mustapha Kamal, Haleeda Mazlin, Aidil Aziz, dan Hafeez Mikail.Drama Vila Ghazara (TV3) My Infotaip (1 Oktober 2018). Dicapai pada 1 Oktober 2018. Premis cerita ini bertumpu kepada konflik kekeluargaan yang dihadapi oleh sebuah keluarga elit. Drama ini memulakan tayangan perdana di Slot Akasia TV3 dari 17 September 2018 hingga 9 November 2018 menggantikan Cinta Bukan Kristal.Ruzaini Haji Daud (22 September 2018). Konflik kekeluargaan dalam Villa Ghazara Media Permata. Dicapai pada 1 Oktober 2018.Budiey (16 September 2018). Sinopsis drama TV3 Vila Ghazara Sensasi Selebriti. Dicapai pada 17 September 2018.Salma Syahbuddin (17 September 2018). Drama Terbaharu Vila Ghazara Penuh Konflik XTRA. Dicapai pada 17 September 2018.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Teratak yang diberi nama hasil gabungan nama pemiliknya iaitu, Dr. Ghazaly Baqri / Ghaz, seorang doktor kosmetik yang juga ahli lembaga pengarah sebuah hospital swasta terkenal bersama isterinya iaitu Zaharah / Zara. Siapa sangka Vila Ghazara yang terlihat indah di luarannya, para penghuninya tidak sebahagia yang disangka.

Kejayaan Dr. Ghaz sebagai seorang doktor kosmetik yang tersohor dan ahli perniagaan berjaya membuatkan dia sering mengongkong dalam menentukan arah tuju lima puteranya iaitu Zarul (Syed Aiman), Adrian (Aidil Aziz), Hariz (Shukri Yahaya), Dazrin (Hafeez Mikail) dan Azrel (Amirul Faqeem). Walau terlihat hebat dengan keluarga sempurna di mata ramai, selama lima tahun lamanya, Dr. Ghaz menyimpan rahsia bahawa sebenarnya dia mempunyai seorang isteri lain bernama Maria (Elly Mazlein).

Kerana sikapnya yang mahukan kesempurnaan, dia mengatur kehidupan anak-anaknya tanpa memikirkan kemahuan atau minat tersendiri anak-anaknya. Tidak mahu hidupnya terus diatur, Hariz bertindak untuk meninggalkan Vila Ghazara. Apabila Hariz mengingkari arahannya, Dr. Ghaz terus menidakkan hak Hariz sebagai zuriatnya. Membawa diri selama 15 tahun, Hariz akhirnya pulang juga ke Villa Ghazara namun kepulangannya tetap tidak mengubah pandangan Dr. Ghaz terhadapnya. Bagi Dr. Ghaz, Hariz pulang tanpa sebarang kejayaan yang boleh dibanggakan berbanding anak-anaknya yang lain. 

Seperti mana dia pernah merancang kehidupan anak-anaknya dulu, Dr Ghaz kini mula menyusun perancangan untuk cucu tunggalnya iaitu Alia (Puteri Rafasya) yang kini tinggal bersama mereka setelah anaknya, Adrian yang juga seorang juruterbang, diberhentikan kerja. Sejak dibuang kerja, Adrian dan isterinya, Sofea (Tunku Hanis) sering bertengkar dan mengabaikan Alia.

Dr. Ghaz kemudiannya mengupah Arianna (Azira Shafinaz) graduan bidang perguruan yang terdesak mencari pekerjaan untuk menjadi guru tuisyen dan mengajar Alia di rumah. Rupa-rupanya, Arianna dan Hariz saling mengenali. Hariz membenci Arianna kerana Arianna pernah menyebabkan Hariz terlepas penerbangannya ke London suatu ketika dahulu. Kerana itu juga, sepanjang Arianna berada di Villa Ghazara, mereka sering berselisih faham.

Apakah kesudahan konflik keluarga dalam Vila Ghazara ini? Adakah Dr. Ghaz akhirnya akan menerima dan berbangga dengan Hariz? Mungkinkah rasa benci di antara Arianna dan Hariz akan membibitkan rasa cinta? 

Pelakon

Pelakon utama
 Shukri Yahaya sebagai Hariz
 Mustapha Kamal sebagai Dr. Ghazaly Baqri / Ghaz
 Azira Shafinaz sebagai Ariana
 Syed Aiman sebagai Zarul
 Aidil Aziz sebagai Adrian
 Hafeez Mikail sebagai Dazrin
 Amirul Faqeem sebagai Azrel
 Tunku Hanis sebagai Sofea
 Haleeda Mazlin sebagai Zaharah / Zara
 Elly Mazlein sebagai Maria
 Puteri Rafasya sebagai Alia

Pelakon pembantu
 Zarynn Min sebagai Roslinda
 Zuraini Kassim sebagai Doktor Rusdi
 Qasem Nor sebagai Rahman
 Meor Mohd sebagai Nazri
 Zaidi Mat Zin sebagai Khalid
 Nor Balqis sebagai Dewi
 Sophia Liana sebagai Hani
 Cik Manggis sebagai Mastura
 Hafiz Bahari sebagai Sani
 Nurlayana Yahya sebagai Ellie
 Riena Diana sebagai Anggerik
 Yan Ibrahim sebagai Cik Milah
 Elya Miera sebagai Mabel
 Manan Sulaiman sebagai Dato' Sanusi
 Azhar Amir sebagai Doktor Shamsul
 Amizul Hafeez sebagai Rahmat
 Nazirah sebagai Alisa
 Farra Jay sebagai Laili
 Datin Sue sebagai Datin Sue
 Norfarahin Syamimie sebagai Tina
 Vijay sebagai Doktor Nathan
 Kavita sebagai Doktor Susan

Pelakon tambahan
 Ayu Azlina Md Nor sebagai Datin Rafidah
 Nensi Ismail sebagai Alice Ketua Nurse
 Elanie Aidid sebagai Teja
 Shamielya Shamsul sebagai Eton
 Badrul Amin sebagai Ali
 Muhammad Burhanudin sebagai Doktor Saiful
 Abdul Qayyum sebagai Leman
 Nur Hisyam Abu Bakar sebagai Amran

Pelakon kanak-kanak
 Danish Hazriq sebagai Azrel (kecil)

Runut bunyi
 "Tenung" - Teja
 "Hanya Dunia" - Adam Malek
 "Kalimat Kita" - Parasit
 "Bila Nanti" - Elica Paujin

 Rujukan 

Kategori:Drama Melayu 2018
Kategori:Rancangan TV3